**СЪОБРАЗЕН С ПРОМЕНИТЕ ОТ ЗАКОНА НА НАРОДНИТЕ ЧИТАЛИЩА ОТ 26 МАЙ 2009 г. И ПРИЕТ НА ОТЧЕТНО-ИЗБОРНО СЪБРАНИЕ ПРОВЕДЕНО НА 27 АПРИЛ 2010 г. в с.ЦАРЕВЕЦ, обл.ВРАЦА**

Раздел първи

ОБЩИ ПОЛОЖЕНИЯ

Чл.1. Народно читалище Просвета – 1928 е самоуправляващо се културно-просветно сдружение на населението от с.Царевец,продължител и правоприемник на дейността, движимите и недвижими имоти на едноименното читалище, създадено през 1928 г.

Чл.2. В дейността на читалището могат да участват всички физически лица, без оглед на ограничение на възраст, пол, политически и религиозни възгледи и етническо самосъзнание.

Чл.3. Читалището може да се сдружава за защита на интересите и провеждане на съвместни дейности и инициативи по решение на Общото събрание с други читалища и други културно-просветни организации.

Чл.4. Народно читалище Просвета – 1928 е юридическо лице с нестопанска цел.

Раздел втори

ЦЕЛИ И ПРЕДМЕТ НА ДЕЙНОСТ

Чл.5. Целта на читалището е да задоволява потребностите на населението на селото, свързани с:

1.Развитие и обогатяване на културната, социалната и образователна дейност в населеното място.

2.Запазване на обичаите и традициите на българския народ.

3.Разширяване знанията на гражданите и приобщаването им към ценностите и постиженията на науката, изкуството, културата.

4.Възпитаване и утвърждаване на националното самосъзнание.

5.Осигуряване на достъп до информация.

Чл.6. За постигане на своите цели читалището развива следните основни дейности:

1. Поддържа библиотека, читалня, фонотека и електронна информационна мрежа.
2. Развива и подпомага любителското художествено творчество.
3. Организира школи, курсове, клубове.
4. Организира празненства,концерти, чествания.
5. Събира и разпространява знания за родния край.
6. Предоставя компютърни услуги и интернет.
7. Читалището може да развива и допълнителна стопанска дейност, като приходите от нея използва за постигане на определените в устава цели и не разпределя печалба.

Чл.7. Читалището не развива следните дейности: политическа, религиозно-сектантска, противоречаща на добрите нрави и националното самосъзнание и традиции.

Чл.8. Читалището може да се сдружава с други читалища за постигане на целите си, за провеждане на съвместни дейности.

Раздел трети

ПРЕРЕГИСТРИРАНЕ И ОРГАНИ НА УПРАВЛЕНИЕ

Чл.9. /1/ Пререгистрирането на читалището се извършва по решение на Общото събрание от най-малко 2/3 дееспособни физически лица от членовете на читалището.

/2/ Общото събрание приема устава на читалището и избира предвидените в него органи на управление.

Чл.10. /1/ Прекратяването на читалището става с решение на Общото събрание, за което гласуват 2/3 от членовете с право на глас.

/2/ Прекратяването на читалището може да се извърши при ликвидация от Окръжен съд в предвидените от Закона за народните читалища случаи.

Чл.11./1/ Членовете на читалището са: индивидуални, колективни и почетни.

/2/ Индивидуалните членове са български граждани. Те биват действителни и спомагателни.

1.Действителни членове са дееспособни лица, които познават

устава, спазват законите на Република България и добрите нрави на обществото, участват и подпомагат читалищната дейност и плащат определения годишен членски внос.Тези членове имат право на глас в Общото събрание.

2.Спомагателните членове са лица до 18 г., които са запознати с

Устава,спазват законите на Република България и добрите нрави на обществото, участват в читалищната дейност, плащат определения от Общото събрание членски внос.Те нямат право да избират и да бъдат избирани в читалищното Настоятелство и Проверителната комисия и имат право на съвещателен глас в Общото събрание.

/3/ Колективните членове съдействат за осъществяване целите на читалището, подпомагат дейността, поддържането и обогатяването на материалната база чрез договори за извършване на културно-просветни и други услуги на читалището, дарения, субсидии и плащане от определения от Общото събрание членски внос. Колективните членове имат право на един глас в Общото събрание.Техни упълномощени представители могат да бъдат избирани в Настоятелството на читалището. Колективни членове

могат да бъдат:

1. Професионални организации.
2. Стопански организации.
3. Търговски дружества.
4. Кооперативни сдружения.
5. Културно-просветни и любителски клубове и творчески колективи.

/4/ Почетни членове могат да бъдат български и чужди граждани с изключителни заслуги към читалището, те участват със съвещателен глас.

/5/ Действителните и колективните членове могат да бъдат най малко 50.

Чл.12. Органи на управление на читалището са Общото събрание, Настоятелството и Проверителната комисия.

Чл.13. /1/ Върховен орган на управление на читалището е Общото събрание.

/2/ Общото събрание на читалището се състои от всички членове, имащи право на глас.

Чл.14. /1/ Общото събрание:

1. Изменя и допълва Устава.
2. Избира и освобождава членовете на Настоятелството, Проверителната комисия и Председателя.
3. Приема бюджета на читалището.
4. Приема вътрешните актове, необходими за организацията и дейността на читалището.
5. Изключва членове на читалището.
6. Определя основни насоки за дейността на читалището.
7. Взема решение за членуване или прекратяване на членуването в читалищни и други съюзи.
8. Приема годишен отчет.
9. Определя размера на членския внос.
10. Отменя решения на органите на читалището.
11. Взема решение за прекратяване на читалището.
12. Взема решения за отнасяне до съда за незаконосъобразни действия на ръководството или отделни читалищни членове.

/2/Решенията на Общото събрание са задължителни за другите органи на

читалището.

Чл.15. /1/ Редовно Общо събрание се свиква от Настоятелството най-малко веднъж годишно.Извънредно Общо събрание може да бъде свикано по решение на Настоятелството, по искане на Проверителната комисия или на 1/2 от членовете на читалището.

/2/ Поканата за събранието съдържа дневния ред, датата, часа и мястото на провеждане. Тя трябва да бъде получена не по-късно от седем дни от датата на провеждането. В същия срок на общодостъпни места трябва да бъде обявено и съобщено за събранието.

/3/ Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с 1 час. Тогава събранието е редовно, ако присъстват поне 1/3 от членовете.

/4/ Решенията по чл.13. ал./1/, 1, 4, 10, 11 се вземат с мнозинство най-малко от 2/3 от всички членове. Останалите решения се вземат с мнозинството на повече от половината от присъстващите членове.

/5/ Две трети от членовете на читалището могат да предявят иск пред Окръжния съд за отмяна на решение на Общото събрание, когато противоречи на закона и устава.

Чл.16. /1/ Ръководен орган на управление на читалището е Настоятелството, което се състои от 3 членове, избрани с тайно или явно гласуване / по решение на Общото събрание/ за срок от 3 години. Същите да нямат роднински връзки по права и съребрена линия до четвърта степен.

/2/ Настоятелството:

1.Свиква Общото събрание

2.Осигурява изпълнението на решенията на Общото събрание.

3.Подготвя и предлага на Общото събрание проект за бюджет на читалището, утвърждава щата му.

4. Предлага на Общото събрание предложение за изключване на членове на читалището.

5.Подготвя и изнася в Общото събрание отчет за дейността на читалището.

6. Назначава секретаря на читалището и утвърждава длъжностната му характеристика.

7.Работи по приети правила, в които се определят отговорностите между членовете, периодичността и реда на свикване на заседания, вида и характера на разглежданите документи.

/3/ Заседание на Настоятелството може да бъде свикано и по искане на 1/3 от неговите членове.

/4/ Настоятелството взема решения с мнозинство повече от половината от членовете си.

/5/ За членове на читалищното настоятелството могат да бъдат избирани действителни членове и упълномощени от колективите, които имат стаж като такива най-малко една календарна година.

Чл.17. /1/ Председателят на читалището е член на Настоятелството и се избира с тайно или явна гласуване от Общото събрание за срок от 3 години.

/2/ Председателят:

1.Организира дейността на читалището съобразно законите, устава и решенията на Общото събрание.

2.Представлява читалището.

3.Свиква и ръководи заседанията на Настоятелството и председателства Общото събрание.

4.Отчита дейността си пред Настоятелството.

5.Сключва и прекратява трудовите и др. договори със служителите съобразно бюджета на читалището и въз основа на решенията на Настоятелството.

Чл.18. /1/ Секретарят на читалището:

1.Организира изпълнението на решенията на Настоятелството.

2.Организира текущата дейност.

3.Отговаря за работата на хонорувания персонал.

4.Представлява читалището заедно и поотделно с председателя.

/2/ Секретарят на читалището не може да бъде в роднински връзки с членовете на Настоятелството и Проверителната комисия по права и съребрена линия до четвърта степен, както и да бъде съпруг/а/ на председателя.

/3/ Секретарят се назначава след проведен конкурс, обявен от Настоятелството.

/4/ Секретарят изпълнява и функциите на библиотекар.

Чл.19. /1/ Проверителната комисия се състой от 3-ма членове,избрани за срок от 3 г., с явно гласуване.

/2/ Членовете на Проверителната комисия не могат да бъдат лица, които са в трудово-правни отношения с читалището или са роднини и членове на Настоятелството по права линия, съпрузи, брат, сестра и роднини по сватовство от първа степен.

/3/ Проверителната комисия осъществява контрол върху дейността на Настоятелството, Председателя и Секретаря на читалището по спазване на законите , устава и решенията на Общото събрание.

/4/ При констатирани нарушения Проверителната комисия уведомява Общото събрание, при данни за престъпления – и органите на прокуратурата.

/5/ Проверителната комисия работи по свои приети правила.

Чл.20. Не могат да бъдат избирани за членове на Настоятелството и Проверителната комисия лица, които са осъдени на лишаване от свобода за умишлени престъпления от общ характер.

Раздел четвърти

ИМУЩЕСТВО И ФИНАНСОВА ДЕЙНОСТ

Чл.21. Имуществото но читалището се състои от право на собственост върху предоставеното му от закона за народните читалища недвижими имоти,собствено придобити такива, движимо имущество и парични средства, придобивани по ред и разрешени от закона и определени от този устав, от право на собственост върху земя в размер на 45 декара.

Чл.22. /1/ Читалището набира финансови средства от:

1.Членски внос.

2.Субсидии от държавния и общинския бюджет.

3.Културно-просветна и информационна дейност.

4.Наеми от собствено и предоставено движимо и недвижимо имущество.

5.Дарения и завещания.

6.Субсидии от защитени проекти.

7.Други приходи.

/2/ Всяка календарна година Общото събрание утвърждава годишен бюджет, внесен от Настоятелството и правила за неговото изпълнение.

/3/ Настоятелството изготвя годишен отчет за приходите и разходите, които се приемат от Общото събрание.

Чл.23. /1/ Читалището не може да отчуждава недвижими вещи и учредява ипотеки върху тях.

/2/ Движими вещи могат да бъдат отчуждавани или залагани само по решение на Настоятелството.

Раздел пети

ЧЛЕНСКИ ВНОС

Чл.24. Желанието за членство в читалището се удостоверява със заплащане на определен членски внос.

Чл.25. Правото да участват в управлението на читалището имат тези членове,които плащат редовно членски внос, утвърден от Общото събрание.

Чл.26. /1/ Прекратяването на членството става с писмена молба до Председателя на читалището или изключване от Общото събрание за грубо нарушаване на устава, законите и добрите нрави на обществото по писмено предложение на Настоятелството.

/2/ За отпаднал се счита всеки член на читалището, който не е платил членски внос за период от една година.

/3/ На всяко годишно събрание се гласува списък на изключените членове поради отпадането им.

Раздел шести

ЗАКЛЮЧИТЕЛНИ РАЗПОРЕДБИ

1.Седалище на Народно читалище Просвета – 1928 е с.Царевец,обл. Враца.

2.Този устав влиза в сила от пререгистрацията на читалището.

3.Този устав отменя до сега прилагания устав от 21.02.1997г.Новите членове и документи се приемат от условията на този устав.

4.Читалището притежава име, печат и запазен знак.

5.Празници на читалището са 24 май – Ден на славянската писменост и българската просвета и култура и 1 ноември – Ден на народните будители.

27.04.2010 г.

с.Царевец, обл.Враца

J0309904****

**НАРОДНО ЧИТАЛИЩЕ ”ПРОСВЕТА – 1928”- с. ЦАРЕВЕЦ**

**До**

**Общинския съвет - Мездра**

**ОТЧЕТЕН ДОКЛАД**

**за работата на Читалище „Просвета - 1928” – с. Царевец**

**2018 г.**

Читалището продължава да трупа опит в разработването и осъществяването на разнообразни дейности в изпълнение на културния си календар. Развива самодейното художествено творчество. Издирва и проучва песни, танци, обичаи и традиции, свързани с фолклорната ни област и селото. Любителските състави и индивидуалните изпълнители активно участват в културни събития в селото, разменни гостувания с други читалища, фестивали и събори в общината, областта и страната. Библиотечната дейност е мотивирана главно от стремежа чрез разнообразни мероприятия да се разширява кръгът на читателите и да се удовлетворяват във все по-голяма степен техните интереси.

**ДЕЙНОСТИ**

* 1. ***Библиотечна и информационна дейност***

През **2018 г.** в библиотеката са постъпили **16** нови документи.Съобразно читателските търсения се закупиха **9** нови заглавия художествена и детска литература от български и чужди автори.От дарение библиотеката си обогати фонда с **7** тома, които след обработка и регистрация са предоставени за свободен достъп. Библиотечният фонд в края на отчетния период наброява  **9343** тома.

Читателите са **77.**

Регистрираните посещения за **2018 г.** са общо **1365**, а заетите библиотечни документи - **1314.**

За популяризиране на дейността и фонда си читалищната библиотека организира:

• Инициативи, свързани с книгата, културни мероприятия, изложби;

• Запознаване на учениците с изискванията, условията и начина за ползване на

необходимата литература в библиотеката;

• Работа и с най-малките деца с цел зараждане на интерес към книгата.

Качеството на библиотечно-информационното обслужване зависи от обогатяването, организацията и управлението на библиотечния фонд, а от своя страна качеството на фонда е в пряка връзка с читателските търсения, потребности, интереси и наличните финансови средства.

В читалищната библиотека се изработват покани и програми за културни събития, подготвят се мултимедийни презентации, изготвят се справки, отчети, изпраща се информация до различни обществени организации.

• **МЕРОПРИЯТИЯ НА БИБЛИОТЕКАТА:**

**Като по-значими през годината могат да бъдат посочени:**

месец февруари – „Работилничка за мартенички” в библиотеката;

Организирана изложба от изработените мартенички в работилницата ;

01.03. Баба Марта във всеки дом носи мартеница за берекет, много здраве и

късмет;

03.03. Литературно утро посветено на Трети март;

08.03. Поетично утро за празника на жената;

Лазаровден, Цветница и Великден с децата от детската фолклорна група;

03.04. Старт на маратона на четенето

23-27.04. Седмица на детската книга и изкуства за деца:

* Кът на книгата в парка „Вземи, прочети, върни”;
* Пролетна читалня на открито „Чети с мен, доведи приятел” ;
* Рисувам моята любима приказка в библиотеката;

14-18.05. Седмица посветена на 90 год. от читалището

* Разкази и спомени за изявени личности от Царевец по спомени на

Димитър Кънецовски

- Откриване на етнографска и фотоизложба

- Мултимедейни презентации и представяне на диплянка

24.05. Литературно утро за Деня на славянската писменост и българската

култура ;

месец юли и август – Лятна работа с деца:

* Всеки вторник четохме заедно книгите от препоръчителните списъци, изучаваме весели сценки които представяхме пред публика и други интересни занимания;
* Всеки петък организирана трудотерапия ;

- Лятно кино в събота

01.11.- Утро посветено на Деня на народните будители;

***2. Културно – масова дейност- организиране, провеждане и участия в празненства, концерти, чествания и събори***

В книгата за КМР през 2018 г. са реализирани **68 мероприятия** / сценки, изложби, чествания, участия в конференции, фестивали и конкурси, литературни утра и вечери и др., организирани от читалището или осъществени с негово съдействие.

**От тях официални празници :**

**- Трети март –** традиционно отдаване на почит на делото на всички българи, отдали

силите и живота си за свободата и бъдещето на България. /празнично утро/

**- 8 април -** **Великден** – лазарките с «поклон» и червени яйца на гости в дома на «кумицата» избрана на Връбница при кумичене

- **24 май-** Ден на славянската писменост, бълг. просвета и култура - празнично утро; връчване на поздравителни картички и цветя на културните дейци

**-06. 09. – Ден на Съединението –** празнично утро

- **22.09. - Ден на Независимостта;** празнично утро

**- 01.11. – Ден на будителите;** празнично утро

**Празнично - обреден календар:**

- **Сурвакане** жителите на селото от детската група

- **Бабин ден** – / новините на студио Медия плюс /

- **Празник на мартеницата** – Пред порти и къщи Баба Марта поспря и завърза мартеници мили. / телевизия България Онер на живо /

- **Осми март –** на празника на днешните и бъдещи съсдателки на живота – с поклон, с любов, с цветя и стих... / литературно утро/

**- 21март –** Посрещане на пролетта съвместно с пенсионерския клуб

- **Празник «Лазар»** - след традиционно люлеене на лазарската люлка в училищния двор, от най-малките... та до баш лазарките, разпределени по групи посетиха домовете и представиха лазарски песни, наричания и игри.

- **Обичая «Кумичене»** - пресъздаден в м. «Станков дол»

- **Участие в изложба** « От златните ръце на мездренчанката»

**- 15.12. -Запалване на коледните светлини**

**- Участие в Общинска етнографска изложба**

**- 29.12 - Новогодишно тържество**

**Празници на местната общност:**

**- 19.02 –** Празнично утро посветено на Васил Левски

– **Девети май** – **Ден на Европа**; ритуал по поднасяне на венци на войнишкия паметник

**- 18 май –** Честване на 90 години на читалището

- **01.06 -** **Празник на детето;** детско парти

- **26.10 -** **Празник на селото и Димитровден**

**- 21.11 – Ден на Християнското семейство;** съвместно с пенсионерския клуб

***3.Художествена самодейност***

През 2018 год. постоянни действащи колективи са:

**- Женска певческа група** **«Белокаменица» -** с15 участници и 18 изяви. От тях:

**Национални:**

* Участие в ФН «Майски кукутановец» гр. Кнежа
* Участие в НФФ » Змей Горянин» с.Зверино
* Участие в НФФ» Ехо от Северозапада» с.Сухаче

**•** Участие в Национален фолклорен събор «Де е българското» с.Очин дол с грамота.

· Участие в национален фолклорен събор «Леденика» гр. Враца

·Участие в национален фолклорен фестивал «Белокаменица – 2018» с.Царевец, обл. Враца

**Регионални:**

**∙** Участие в ФФ»Петър Гарвански» с.Малорад

**·** Участие във фолклорен фестивал «Типченица пее 2018» с.Типченица

**Общински:**

**·**Участие на Бабинден

**·**Участие в Националния празник

**·**Участие в празник на жената

**·**Участие в концерт посветен на 90 години читалище

\*Участие в честване на 90 години читалище Царевец

**·**Участие в празник на год. Горна Кремена

∙ Участие в празника на гр.Мездра

∙ Участие в празника на с.Брусен

∙ Участие в празника на с.Царевец

∙ Участие в празнично утро за Деня на будителите

**Детска фолклорна група «Белокамениче» -**  с 14 участници и 10 изяви.

·Участие на момчетата от групата в суракането.

∙ Участие на Бабинден

∙ Участие в работилницата за мартеници

∙ Участие в изложбата на мартеници

· Участие на момичетата от групата в «Празник Лазар»

· Участие в обичая «Куминене»

· Участие в боядисване на яйца в двора на църквата

· Участие на **Великден** – лазарките на гости в дома на «кумицата» избрана на Връбница при кумичене

· Участие в пролетно почистване

· Участие в запалването на коледните светлини

∙ Участие в новогодишния празник

**Танцов клуб « Свирец – Игралец» -** 16 участници и 3 изява

∙ Участие на Бабинден

∙ Участие в НФФ»Белокаменица -2017» с.Царевец, обл.Враца – първо място

∙ Участие в празника на селото и Димитровден

***4. Материално-техническа база***

Материално- техническата база е добра.Поради финансови причини не сме закупили за нуждите на етнографската изложба манекени и витрини и сценично облекло на детската фолклорна група .

Читалищата осъществяват дейността си изправени пред трудности и предизвикателства за своето оцеляване. Ние членовете на читалище „Просвета -1928“

полагаме усилия да запазим постигнатото, творим и обогатяваме дейността си, за да дадем своя принос за утвърждаването на читалището като важен културно – просветен

институт необходим на хората от Царевец.

Изготвил: ……………………………….

/ Лиляна М. Лещарска /

Председател: ……………….

Печат / Илинка Д. Кръстева /

Отчетът е приет на заседание на Настоятелството с протокол № 1 / 26.02.19 г. и гласуван от Общото събрание на НЧ “Просвета - 1928” с. Царевец с протокол № 2/ 15.03.2019 год.

Дата: 15.03.2019 г.

J0309904****

**НАРОДНО ЧИТАЛИЩЕ ”ПРОСВЕТА – 1928”- с. ЦАРЕВЕЦ**

**ПЛАН**

**за дейността през 2019 год.**

**Дата: 16.10.2018 г. Председател на ч-щето:........................**

**с.Царевец /Илинка Кръстева /**

1. **ЦЕЛИ И ЗАДАЧИ:**

През 2019 г. развитието на читалищната дейност в с.Царевец ще продължи в основните насоки:

- да опазва културно-историческото наследство и националните традиции;

- да спомага изграждането на ценностна система у децата и младежите;

- да поддържа и обогатява материалната си база;

- да разработва и реализира инициативи/ проекти за общностно/ местно развитие и финансиране на читалищната дейност;

- да разшири съдържателния и социалния обхват на читалищната дейност за привличане на по-широк кръг население;

- да развива ползотворното сътрудничество между читалищата на територията на община Мездра, региона и страната;

- да поддържа активно партньорство с общинската администрация и НПО, както и с културните институции и бизнеса за взаимна полза.

**Мероприятия**

***Библиотечна дейност***

1.Обновяване на библиотечния фонд в зависимост от читателските интереси

*Срок:постоянен*

*Отг.библиотекаря*

2.Подобряване дейността на библиотеката, съобразена с интересите и нуждите на населението, чрез различни форми на културно – масовата работа;

*Срок:постоянен*

*Отг.библиотекаря*

3. Осъществяване на изложби свързани с бележити дати на личности и събития от местен, регионален и национален характер

*Срок:постоянен*

*Отг.библиотекаря*

4.Набавяне на различни по вид носители на информация чрез покупка, дарение и абонамент.

*Срок:постоянен*

*Отг.библиотекаря*

5*.*Съставяне на библиографски справки, препоръчителни списъци, информационни бюлетини и др. в помощ на обслужването.

*Срок: постоянен*

*Отг. библиотекаря*

6. Тематични витрини с нови книги и за годишнини на известни автори

*Срок: постоянен*

*Отг. библиотекаря*

7.Редовно да се информират читателите за възможностите на библиотеката.

*Срок: постоянен*

*Отг. библиотекаря*

8. Библиотеката чрез лятната програма „Забавна и весела ваканция с библиотеката” да организира литературни вечери,конкурси за есета,колективно четене и обсъждане на книги и др., да дава възможност на децата за изява и откриване на творчески дарования.

Срок: юли - септември

Отг. библиотекаря

9. Изготвяне абонамента на периодичните издания за 2019 г.

*Срок: м. Ноември*

*Отг. библиотекаря*

***Културно – масова работа***

1. Осъществяване на културният календар за читалищните прояви

*Срок: постоянен*

*Отг. секретаря*

2.Повишаване на художественото и жанрово разнообразие на културните мероприятия

*Срок: постоянен*

*Отг. секретаря*

1. По подходящи поводи /национални празници и бележити дати от историята/ да се провеждат тържества с поклонение пред паметника на загиналите във войните.

*Срок: постоянен*

*Отг. секретаря*

1. Участие в културните мероприятия на общината

*Срок: постоянен*

*Отг. секретаря*

1. В традиционните празници от народния календар, катоКоледа, Бабинден,Великден,Първа пролет и др.да участват по-активно освен децата и възрастните.

*Срок: постоянен*

*Отг. секретаря*

1. Изработване и представяне на компютарни презентации, по повод бележити дати и годишнини в национален и световен мащаб.

*Срок: постоянен*

*Отг. секретаря*

1. Да продължи изработването на поздравителни адреси, грамоти , покани и др. по различни поводи.

*Срок: постоянен*

*Отг. секретаря*

1. Обогатяване на етнографската сбирка.

*Срок: постоянен*

*Отг. секретаря*

1. Провеждане на мероприятия, свързани със съхраняването, развитието и популяризирането на местни традиции и обичаи.

*Срок: постоянен*

*Отг. секретаря*

**Художествена самодейност**

1. .Повишаване на художествено – творческите постижения на любителските състави и индивидуални изпълнители, чрез привличане на специалисти – ръководители

*Срок: постоянен*

*Отг. секретаря*

1. Активно участие на любителските състави и индивидуални изпълнители в културно – масови събития на селото и общината.

*Срок: постоянен*

*Отг. секретаря*

1. Запазване на традициите и фолклора чрез издирване, въстановяване и представянето им на прегледи на художествената самодейност, събори и фестивали.

*Срок: постоянен*

*Отг. секретаря*

1. Привличане на млади хора във формите на худажествената самодейност*.*

*Срок: постоянен*

*Отг. секретаря*

1. Разкриване на нови групи и кръжочни форми за разнообразяване на местната читалищна дейност.

*Срок: постоянен*

*Отг. секретаря*

1. Обогатяване и обновяване на сценичните реквизити, носии и озвучителна техника, чрез кандидатстване за допълваща субсидия, отпускана ежегодно от МК.

*Срок: постоянен*

*Отг. секретаря*

1. Да продължи участието на ЖПГ”Белокаменица” във фестивали на местно,регионално, национално и международно ниво.

*Срок: постоянен*

*Отг. Секретаря*

1. Да се проведе НФФ”Белокаменица”

*Срок: м. Август*

*Отг. Настоятелството*

***Годишен културен календар***

|  |  |  |  |
| --- | --- | --- | --- |
| **Дата на провеждане** | **Място на провеждане** | **Наименование на събитието** | **Организатор** |
| 21.01.19 г. | ресторанта | Бабинден-представяне на обичайни народни практики | читалището |
| 14.02.19 г. | Царевец | Трифон Зарезан – конкурс за най-добро вино произведено в селото | читалището |
| 01.03.19 г. | Царевец | Празник на мартеничката – закичване с мартеници жителите на селото | читалището |
| 03.03.19 г. | паметника | Национален празник на България – ритуал по поднасяне на венци и цветя в знак на признателност; празнично утро | читалището |
| 08.03.19 г. | ресторанта | Празник на жената – осмомартенска програма; изложба на ръкоделия | читалището |
| 22.03.19 г. | Тракийската гробница | Посрещане първа пролет на открито – забавни състезателни игри | читалището |
|  | Царевец | Празник „Лазар” – представяне по домовете на лазарски песни, игри и наричания | читалището |
|  | м.Станков дол | „Кумичене” – пресъздаване на обичая; пикник | читалището |
|  | Царевец | ВЕЛИКДЕН – великденска изложба | читалището |
| 06.05.19 г. | паметника | Ден на Храбростта и бълг. армия –ритуал по поднасяне на цветя | читалището |
| 24.05.19 г. | кметството | Ден на славянската писменост, бълг. просвета и култура – празнично утро; връчване на поздравителни картички и цветя на културните дейци | читалището |
| 01.06.19 г. | площада | Празник на детето – спортни игри,рисунки на асфалт и детска дискотека | читалището |
| м.07–08 . | библиотеката | Лятна работа с деца по програма | читалището |
| 27.08.19 г | площада | НФФ”Белокаменица- 2019” | кметство и читалището |
| **Дата на провеждане** | **Място на провеждане** | **Наименование на събитието** | **Организатор** |
|  |  |  |  |
| 22.09.19 г. | паметника | Ден на независимостта – празнично утро | читалището |
| 26.10.19 г. | залата | Димитровден и ден на селото | кметство и читалището |
| 01.11.19 г. | читалището | „Будителите в Царевец” – среща с учители и краеведи | читалището |
| 21.11.19 г. | ресторанта | Ден на Християнското семейство – традиция и обичай | читалището |
| 06.12.19 г. | ресторанта | Никулден – традиция и обичай | читалището |
| от24-31.12 | Царевец | Коледно-новогодишни пазници – по програма | читалището |

***Финансово-стопанска дейност***

1. Осъществяване на контакти с личности и фирми за набиране на допълнителни средства за по-активно участие на любителските състави и индивидуални изпълнители в местни и национални програми, конкурси и фестивали

*Срок:постоянен*

*Отг. секретаря*

1. Увеличаване броя на членовете на читалището

*Срок:постоянен*

*Отг. секретаря*

3. Членски внос

*Срок:постоянен*

*Отг. секретаря*

1. Проекти и програми

*Срок:постоянен*

*Отг. секретаря*

1. Дарения и спонсорство

*Срок:постоянен*

*Отг. секретаря*

1. За нуждите на еднографската сбирка да се закупят манекени и витрини.

*Срок: 2019 г.*

*Отг. секретаря*

7. За нуждите на библиотеката да се закупи библиотечен софтуер

*Срок. 2019 г.*

*Отг. настоятелство*

***Организационна дейност***

1. Активизиране дейността на Настоятелството при организирането на отделните мероприятия.

*Срок: постоянен*

*Отг. Председателя*

2. Да продължи създадената добра традиция на сътрудничество на читалището с кметството и другите институции в селото.

*Срок: постоянен*

*Отг. председателя*

3.Редовно да се провеждат заседания на Настоятелството.

*Срок: постоянен*

*Отг. секретаря*

Планът е приет на заседание на Настоятелството с Протокол № 7/16.10.18г.

Изготвил: ………………

/Л. Лещарска /

Дата: 16.10.2018 г. Председател:.........................

с. Царевец / И.Кръстева/

**Списъчен състав на Настоятелството и ПК**

**Настоятелство**

председател : Илинка Данова Кръстева

членове на Настоятелството Лиляна Миткова Лещарска

Райна Иванова Геновска

**Приоверителна комисия**

Председател: Дафина Василева Иванова

членове на ПК : Незабравка Димитрова Петкова

Христина Борисова Илиева